Elvio Bianchero

Elvio Bianchero, (Lissandria, 28 avril 1904 - 21 gené 1982) a l'é stàit un fotbaleur piemontèis. Ant j'armanach a ven ciamà Bianchero I da già che 'dcò sò frel a l'ha giugà al fótbal.

 Cariera 

Ruvà a 17 ani a la squadra dij giovo dël Lissandria (1921); dòp vàire stagion con la maja grisa  (a l'ha passà mach n'ani a la Spal dël 1924) a l'é dventà un grand sénter campista dzoratut con l'agiut ëd l'antreneur Carlo Carcano e a l'ha portà 'l Lissandria squasi al tìtol italian dël 1927-28.

Dël 1929 a l'ha chità Lissandria për andé al Genoa CFC andoa a l'ha giutà ij ross e bleu a ruvé sgond ant ël campionà. Dël 1932 a l'ha chità Génoa e a l'é mudasse a Roma për giughé con ij giàun e ross për doe stagion. Dal 1934 al 1936 a l'ha giugà al Bari e dël 1936-37 a l'é andàit torna al Lissandria anté che a l'é calà a la sgonda division a la fin dël campionà.

Dël 1937-38 a l'ha ancora giugà quàich partìa al Parma e a l'ha peui chità 'l fótbal giugà.

A l'é mòrt a 78 ani dël 1982.

Bianchero, Elvio